საბავშვო რკინიგზა (ატრაქციონი)

საბავშვო რკინიგზა (ატრაქციონი) — გასართობი მოწყობილობა, რომელიც წარმოადგენს ლითონის რელსებიან ლიანდაგის სისტემასა და მოძრაობას ჩაკეტილი ტრაექტორიით, განკუთვნილს მგზავრების მატარებლით ან გადაადგილების სხვა საშუალებით გადაყვანისათვის.ГОСТ Р 53130.1-2014 Безопасность аттракционов. Часть 1. Дополнительные требования безопасности к железной дороге п. 3.2

 მცირე ატრაქციონები 
ატრაქციონი წარმოადგენს ჩაკეტილ მიკრო ლიანდაგის სიგანის (იშვიათად — ვიწროლიანდაგიანი) ტრასას სიგრძით რამდენიმე ათეულიდან რამდენიმე ასეულ მეტრამდე. როგორც წესი მას აქვს ოვალის ან წრის ფორმა, მაგრამ ასევე გვხვდება უფრო რთული ფორმები, რამდენიმე მოსახვევით, არსებობენ ლიანდაგის ვარიანტები მცირე აღმართებით და დაღმართებით. რაიმე ტიპის სალიანდაგო განვითარება თითქმის ყოველთვის არ არსებობდა. დეპო წარმოადგენს ფარდულს გვერდითი კედლებით, როგორც წესი ლითონის, დამონტაჟებული ატრაქციონის ტრასაზე ზემოდან, დღეისათვის ასეთი დეპოს არსებობა საჭიროებას არ წარმოადგენს. იყენებენ მხოლოდ ელექტრულ წევას.

მატარებელი შედგება ელმავალისაგან, რომელიც ორთქლმავლის სტილზეა გადაკეთებული და რამდენიმე ვაგონისაგან (როგორც წესი ორი—სამი). დიდი სიგრძის შემადგენლობისთვის გამოიყენება მოტორვაგონული წევა. არსებობს გაფორმების სხვა ვარიანტებიც, მაგალითად მცირე ტრამვაები, პატარა მანქანები, სტილიზებული ცხოველები. ვაგონების სალონების განლაგება შეესაბამება მიკრო ლიანდაგის სიგანის რკინიგზის სამგზავრო ვაგონების განლაგებას.

ელექტროფიცირებულ ლიანდაგებზე ელექტროკვება მიეწოდება საკონტაქტო მავთულიდან ან საკონტაქტო რელსიდან, რომელიც განლაგებულია საყრდენ რელსებს შორის. დენის მიწოდება ხორციელდება ელმავლის ან მოტორვაგონების იატაკის ქვეშ მდებარე ტროლეებიდან. პირველადი ქსელის ძაბვა — ჩვეულებრივი პარკების ატრაქციონების კვებისთვის, სამი ფაზა 380 ვოლტი, მოსული ტრანსფორმატორზე. ძაბვა, გაცემული ტრანსფორმატორის მიერ საკონტაქტო ქსელში — ცვლადი 36 ვოლტი.

ძრავის სიმძლავრე — 0,75-დან 2 კვტ-მდე, დამოკიდებულია ლიანდაგის სირთულეზე და სიგრძეზე, ასევე ვაგონების რაოდენობაზე. საერთო სიმძლავრე შეიძლება აღწევდეს 10 კვტ-ს. უფრო ხშირად მართვა ხორციელდება არა ლოკომოტივის კაბინიდან, არამედ პოსტიდან, რომელიც მდებარეობს ერთადერთ სადგურში (უფრო სწორედ, პლატფორმაზე). როგორც წესი მართვის პოსტი მდებარეობს ჯიხურში, რომელიც ასევე ხშირად გამოიყენება, როგორც ატრაქციონზე ბილეთების გასაყიდი სალარო.

ატრაქციონის ტრასის გასწვრივ, როგორც წესი აყენებენ ბუტაფორულ შუქნიშნებს, სემაფორებს და სხვა სარკინიგზო ატრიბუტიკას.

მატარებლის სიარულის ხანგრძლივობა შეადგენს, როგორც წესი დაახლოებით სამ წუთს.

ატრაქციონი გაანგარიშებულია ორი-ხუთი წლის ასაკის ბავშვებზე.

ასევე არსებობენ პედლებიანი ატრაქციონები. ასეთ ატრაქციონებზე გამოიყენება ერთმანეთის მიმართ არაგადაჯაჭვული ველოდრეზინები, რომლებსაც მიცემული აქვთ ბავშვებისათვის მიმზიდველი იერი, როგორც წესი — ორთქლმავლის.

 დიდი ატრაქციონები 
ასევე გვხვდება საკმაოდ დიდი ატრაქციონის რკინიგზები, თავისი ზომებით ნამდვილი საბავშვო რკინიგზების მსგავსი. მაგალითად, ქალაქ ბახმაჩში არსებობს 1,8 კმ სიგრძის მქონე ატრაქციონის რკინიგზა.

იხილეთ აგრეთვე
 საბავშვო რკინიგზები
 პარკის რკინიგზა
 ვიწროლიანდაგიანი რკინიგზა

რესურსები ინტერნეტში
 Washington Park and Zoo Railway
 Washington Park and Zoo page at trainweb.com 
 Алма-Ата 

სქოლიო

კატეგორია:ატრაქციონები
კატეგორია:ვიწროლიანდაგიანი რკინიგზები
*